**ELŐTERJESZTÉS**

**Tiszavasvári Város Önkormányzata Képviselő - testületének**

**2022. június 16-án tartandó rendes képviselő-testületi ülésére**

**Az előterjesztés tárgya:** **Járóbeteg - és ügyeleti ellátás 2021. évi tevékenységéről szóló beszámoló**

**Melléklet:** beszámoló a határozat-tervezet melléklete

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna osztályvezető

**Ügyiratszám**: TPH/7672/2022., TPH/7673/2022.

**Az előterjesztést véleményező bizottságok a hatáskör** **megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
| Szociális és Humán Bizottság | SZMSZ 5. melléklet 1.9. pontja |

**Az ülésre meghívni javasolt szervek, személyek:**

|  |  |
| --- | --- |
| Dóka Tünde szakmai vezető | doka.tunde01@gmail.com |
|  |  |

Egyéb megjegyzés: -

Tiszavasvári, 2022. június 7.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**-a Képviselő-testülethez-**

**Járóbeteg - és ügyeleti ellátás 2021. évi tevékenységéről szóló beszámoló**

**Tisztelt Képviselő-testület!**

Tiszavasvári Város Önkormányzata és a Rojkó-Med Tanácsadó és Szolgáltató Kft. között feladatellátási szerződés jött létre a **járóbeteg szakellátási feladatok és a központi orvosi ügyeleti feladatok ellátására** vonatkozóan. A Kft. ügyvezetője és szakmai vezetője elkészítette a 2021. évi feladatellátásról szóló beszámolót.

A járóbeteg szakellátás beszámolójában először egy általános tájékoztatásra kerül sor, melyben ismertetésre kerül, hogy milyen szakellátásokat, milyen óraszámban, milyen ellátási területre vonatkozóan lát el a Kft. Az egészségügyi szolgálati jogviszony bevezetéséből, a 2021-es év 2 pandémia hulláma, valamint a magánegészségügy egyre nagyobb térnyeréséből adódó nehézségek ellenére a Kft. a szükséges racionalizálási intézkedéseket megtette.

Előterjesztésre kerülnek a járóbeteg szakellátás különböző mutatószámai, teljesítménymutatói, szakrendelésenkénti esetszámai havi bontásban.

A központi orvosi ügyeleti ellátás alappillérei – hasonlóan a járóbeteg szakellátáshoz- a NEAK finanszírozási összeg és az önkormányzati támogatás összege.

2021-es évben összesen 1880 fő kereste fel a központi orvosi ügyeletet. Az ügyeleti ellátás szakdolgozói létszáma stabil, az orvosi feladatok ellátás a munkaerőhiány miatt nehézségekbe ütközik.

Kérem a Képviselő-testületet az előterjesztést megtárgyalását követően hozza meg döntését.

Tiszavasvári, 2022. június 7.

**Szőke Zoltán**

**polgármester**

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (VI.16.) Kt. számú**

**határozata**

**Járóbeteg - és ügyeleti ellátás 2021. évi tevékenységéről szóló beszámoló**

Tiszavasvári Város Önkormányzata Képviselő-testülete„**Járóbeteg - és ügyeleti ellátás 2021. évi tevékenységéről szóló beszámolóról**” szóló előterjesztést megtárgyalta és az alábbi határozatot hozta:

1. Elfogadja a ROJKO-MED Tanácsadó és Szolgáltató Kft., járóbeteg - és ügyeleti ellátás 2021. évi tevékenységéről szóló szakmai és pénzügyi beszámolóját, a határozat 1. mellékletét képező tartalommal.

2. Felkéri a polgármestert, hogy a döntésről tájékoztassa a ROJKO-MED Tanácsadó és Szolgáltató Kft. ügyvezetőjét.

**Határidő:** azonnal  **Felelős:** Szőke Zoltán polgármester